Ingar Knudtsen

Ingar Knudtsen (1944–2025) var en norsk forfatter og skribent. 

Han debuterte i 1975 med novellesamlingen Dimensjon S som kom ut i Bing & Bringsværds Lanterne science fiction-serie og utga senere nærmere 30 bøker innen genrene science fiction, fantastisk litteratur, historiske romaner og barnebøker.Ingar Knudtsen er død. - Den norske Fofatterforening 26. okt. 2025 Blant de mest kjente er bøkene om amasonene med Våpensøstrene, Rød måne, Løvinnens sjel, Amasoner og Gudinnens døtre. En av hans best kjente romaner er Skumringslandet som er en psykologisk fortelling der det mystiske og fantastiske smelter sammen med det hverdagslige.Øyvind Kvernvold Myhre: Ingar Knudtsen (1944-2025) - Minneord i Aftenposten 3. nov. 2025 Han skrev også romaner med politisk tilsnitt som Natt uten navn (1996), om den spanske borgerkrigen. Flere av bøkene er oversatt til dansk. 

De fleste av Knudtsens bøker har et islett av det fantastiske, samtidig som selv hans fantasihistorier har sterkt realistisk rotfeste. Han beskrev selv sitt forfatterskap som magisk realisme og framhever sin arbeiderklasse-bakgrunn som en av sine viktigste påvirkninger. 

Ingar Knudtsen var medlem av Den norske Forfatterforening fra 1980.

Han var far til musikeren Toini Knudtsen.

Ingar Knudtsen bodde i Kristiansund.

 Bibliografi 
 Dimensjon S – Noveller, (1975)
 Under ulvemånen – Noveller, (1975)
 Jernringen – Roman, (1976)
 Lasersesongen – Noveller, (1977)
 Tyrannosaurus Rex – Barnebok, (1978)
 Tova – Ungdomsroman, (1979)
 Reisen til Jorda – Ungdomsroman, (1981)
 Operasjon Ares – Noveller, (1984)
 Katteliv – Barnebok, (1985)
 Pandoras planet – Noveller, (1986)
 Tryllekunst – Noveller, (1987)
 Våpensøstrene – Roman, (1987)
 Rød måne – Roman, (1989)
 Løvinnens sjel – Roman, (1990)
 Kalis sang – Roman, (1991)
 Nord for Saigon – Roman, (1992)
 Havheksen – Ungdomsroman, (1993)
 Skumringslandet – Roman, (1993)
 Genfærdet – Roman, (1995) (Kun trykt i Danmark)
 For at jeg kan ete deg – Roman, (1995)
 Natt uten navn – Roman, (1996)
 Ansiktet mot sola – Roman, (1997)
 I flaggets fold (1998)
 Mannen med steinhodet – Roman, (1999)
 Amasoner – Roman, (2001)
 Gudinnas døtre – Roman, (2002)
 Gjenferdet – Roman, (2002)
 Rød storm – Roman, (2003)
 Nekromantiker – Roman, (2004)
 Ensomheten er en sang – Roman, (2008)

 Referanser 

 Litteratur 


 Eksterne lenker 

  Ingar Knudtsen i Forfatterkatalogen hos Norsk forfattersentrum

Kategori:Norske barnebokforfattere
Kategori:Norske forfattere av ungdomsbøker
Kategori:Norske science fiction-forfattere
Kategori:Norske forfattere av fantastisk litteratur
Kategori:Personer fra Smøla kommune